দিল্লীত তিনি খনকৈ কৃষি আইনৰ বিৰুদ্ধে দেশৰ হাজাৰ হাজাৰ কৃষকে আন্দোলন কৰি থকাৰ মাজতে এই আন্দোলনলৈ মুকলি সমৰ্থন আগবঢ়াইছে বিশ্বৰ বহু শিল্পী তথা অভিনেতা-অভিনেত্ৰীয়ে।
কৃষকৰ আন্দোলনক সমৰ্থন কৰাৰ বাবেই এইবাৰ এগৰাকী ব্ৰিটিছ অভিনেত্ৰীক ছ'চিয়েল মিডিয়াৰ জৰিয়তে দিয়া হৈছে ধৰ্ষণ কৰি হত্যাৰ ভাবুকি।
উল্লেখ্য ব্ৰিটিছ অভিনেত্ৰী জামিলা জামিলৰ পিতৃ বাবা আলি জামিল ভাৰতীয় লোক হোৱাৰ লগতে অভিনেত্ৰীগৰাকীৰ মাতৃ ছিৰিন জামিল পাকিস্তানী।
বৰ্তমান ব্ৰিটেইনৰ ছবি জগতৰ এখন পৰিচিত মুখ জামিলাই তেওঁক দিয়া ভাবুকি সন্দৰ্ভত মন্তব্য কৰি কৈছে যে কেৱল কৃষকেই নহয়, সমাজৰ বঞ্চিত সকলো লোকৰ প্ৰতিবাদৰ প্ৰতি তেওঁ সমৰ্থন জনাই যাব।
